**Ar taisyklingas žodžių junginys „metų eigoje“?** (2022-11-15)

     Netaisyklingas. *Eigoje*yra verstinis sustabarėjęs laiko vietininkas, vietoj jo gali būti vartojama**metu**, **per ką**arba **pusdalyvis**, **padalyvis**. Pavyzdžiui: *Metų eigoje* (taisoma **Per metus**; **Kol baigsis metai**) *daug kas gali pasikeisti.* *Rezultatai turėtų paaiškėti savaitės eigoje* (taisoma **per savaitę**). *Studijų eigoje* (taisoma **Per studijas**; **Studijuodamas**) *jis gaudavo tik geriausius pažymius*. *Projekto svarstymo eigoje* (taisoma **Svarstydami projektą**) *praleidome vieną punktą. Žaidimo eigoje* (taisoma **Žaidžiant**)*išryškėjo komandos pajėgumas.*

 (žr. Kalbos patarimai. Kn. 2. Sintaksė: 1. Linksnių vartojimas, Vilnius, 2003, p. 115–116; Kanceliarinės kalbos patarimai, Vilnius, 2002, p. 85).